Ombudsman kan Filipinas

An Ombudsman kan Filipinas, inaapod man na Tanodbayan kan Filipinas, iyo an ombudsmanhttp://www.gov.ph/constitutions/1987-constitution/  Kinua 10-5-16 na responsable sa pagimbestigar siisayman na opisyal sa gobyerno nin Filipinas na pigsahotan na kaggibo nin mga krimen, orog na mga kabuktotan asin korupsyon sa mga gawe niyang konektado sa saiyang katongdan o opisyo.

Sa irarom kan 1987ng Konstitusyon kan Filipinas, asin sa ri'gon kan napalaman sa Akta Ombudsman nin 1989, an opisina kan Ombudsman nagsasadiring magmanman kan tolong sanga kan gobyerno sa pagsidsid kan anoman na mga gaweng korupsyon.

An Ombudsman iyo an tinokahan nanggad na magimbestigar sa sadiri niyang pag'onoy o huli sa reklamo nin sarong namamanwaan, sa anoman na porma o manera, anoman na akto, gawe-gawe, o pagpabaya, nin sarong opisyal o empleyado, kaiba idtong mga empleyado sa mga korporasyon na kontrolado o pagsasadiri kan gobyerno, na pighuhuna ilegal, may inhustisya, dai tama o dai toltol, o gaweng malinaw na inepisyente. Pakatapos kan imbestigasyon, kun nadadapat, an Ombudsman nasa'ngat nin kargo sa Sandiganbahyan, sarong espesyal na korte laban korupsyon.

An Opisina nin Ombudsman sakop pa mga opisinang katarakod igdi na binibilog nin Sheriff, katuwang na Ombudsman, asin anom na deputy na may kapot kan manlaenlaen na buro o dibisyon.

Mga opisyal

An Ombudsman asin an saiyang mga sakop nombrado kan Presidente nin Filipinas asin pinipili sa listang dinuduhol kan Judicial and Bar Council para sa sararoan na termino. An Ombudsman pwede sanang haklason sa katongdan  paagi nin impeachment.

 Pangaran Katongdan Conchita Carpio-Morales  Tanodbayan (Ombudsman) Melchor A. Carandang Katuwang na Ombudsman  Gerard A. Mosquera Deputy Ombudsman para sa Luzon Paul Elmer M. Clemente Deputy Ombudsman para sa Visayas Rodolfo M. Elman Deputy Ombudsman para sa Mindanao Cyril E. Ramos Deputy Ombudsman para sa Militar asin Kapulisan  Melchor A. Carandang (Temporaryong nagpepwesto) Special Prosecutor 

 Nagsurunod na mga Ombudsman 

 Ombudsman Termino Conrado M. Vasquez 1988–1995 Aniano A. Desierto  1995–2002 Simeon V. Marcelo 2002–2005 Ma. Merceditas N. Gutierrez 2005–2011kinua 10-5-16 Conchita Carpio-Morales 2011–presente

 Toltolan 

Kategorya:Gobyerno nin filipinas
Kategorya:Mga pwestong pulitikal nsa filipinas
Kategorya:Mga pwesto sa Ombudsman